**Azad-Kaŝmiro** (laŭvorte Libera Kaŝmiro), aŭ **Azad-Ĝamuo-kaj-Kaŝmiro** (urdue آزاد جموں و کشمیر, *Azad Jammu u Kaŝmir*, mallongige *AJK*), estas noma mem-regata aŭtonoma teritorio de Pakistano.

Geografio
---------

Tiu regiono kuŝas okcidente de Jammu kaj Kaŝmiro kontrolita kaj administrata de Barato. Ĝi estis parto de iama princlando Jammu kaj Kaŝmiro, kiu ĉesis ekzisti kiel rezulto de la unua Kaŝmira milito okazinta inter Barato kaj Pakistano en 1947.

Ĝi limas kun Gilgit-Baltilando, kun kiu ĝi estas aludita de Unuiĝintaj Nacioj kaj de aliaj internaciaj organizoj, kiel "Pakistan-kontrolita Kaŝmiro" (aŭ Pakistan-administrata Kaŝmiro) kaj estas parto de la disputata Kaŝmira regiono, kiu estis celo de konflikto inter Barato kaj Pakistano ekde 1947. Azad Jammu kaj Kaŝmiro limas kun la ŝtato de Barato samnome Jammu kaj Kaŝmiro oriente (separata el ĝi pere de kontrol-linio), la provincoj de Pakistano nome Ĥajber-Paŝtulando okcidente kaj Panĝabo sude. Kun ĉefurbo ĉe Muzafarabado, Azad Jammu kaj Kaŝmiro kovras areon de 1,3297 km² kaj havas ĉirkaŭkalkule kvar milionojn da loĝantoj.

### Geografiaj elementoj

* Mangla Akvobaraĵo super la rivero Ĝelumo

Historio kaj politiko
---------------------

Ĝi estas centro de unu el la plej longaj terdisputoj en la mondo, kaj havas parlamentan formon de registaro. La prezidento estas la konstitucia ŝtatestro, dum la ĉefministro, eltenita de Ministra Konsilantaro, estas la plenumestro. La parlamento de Azad Jammu kaj Kaŝmiro elektas kaj la ĉefministron kaj la prezidenton. La ŝtato havas sian propran Supremajn Tribunalojn. La Ministro de kaŝmiraj aferoj utilas kiel ligilo inter la Registaro de Pakistano kaj la Registaro de Azad Jammu kaj Kaŝmiro.

La Kaŝmira tertremo de 2005 lasis la regionon en senegala detruo, kun 3 milionoj da personoj translokigitaj kaj 100,000 mortoj. Ekde tiam kun helpo el Islamabad kaj de eksterlandaj donantoj ekis rekonstruo de infrastrukturoj. Nune, ties ekonomio ege dependas el agrikulturo, servoj, turismo kaj monsendoj senditaj ĉiujare de membroj de la granda Kaŝmira diasporo. Estas proksimume 1880 hospitalaj litoj, kun totala nombro de kuracistoj, inklude administrajn doktorojn, sansistemajn administrantojn kaj dentistojn de 702. La indico de klerigado de Azad Kaŝmiro estas 64%. Nune la proksimuma indico je bazlernejoj estas de 95% ĉe knaboj kaj 88% ĉe knabinoj (inter 5-9 jaroj).

Bildaro
-------

* Toli PirToli Pir
* Ravalakota bazaroRavalakota bazaro
* Nilama ValoNilama Valo

Referencoj
----------

1. ↑  Narendra Modi signals a strategic shift in approach to J&K; PoK to be named as PoJK
2. ↑  Afghans in Pakistan: documenting a population on the move – UNHCR
3. ↑   Humanitarian Appeal: About the CAP – Copy of CAP Pakistan 2010 – Flash Appeal (PIFERP) Rev2. Arkivita el la originalo je 2012-03-20. Alirita 2014-10-20.
4. ↑  China has major presence in Pakistan-occupied Kashmir: Gilgit activist
5. ↑   Social Infrastructure. Ajk.gov.pk. Alirita 2014-08-18.

Eksteraj ligiloj
----------------

* Registaro de Azad Jammu kaj Kaŝmiro

|  |  |  |  |
| --- | --- | --- | --- |
| 

| v • d • rAdministrado de Pakistano |
| --- |
| Baluĉistano • Nordokcidenta limregiona provinco • Panĝabo • Sindo • Islamabado • Tribaj areoj • Azad Ĝamuo kaj Kaŝmiro • Gilgit-Baltilando | Flago de Pakistano |

 |


|  |  |
| --- | --- |
| Bibliotekoj | * PeEnEo: 500182
* GND: 7717671-6
* LCCN: n84172443
* VIAF: 147412548
* SUDOC: 027632067
 |